ભાગેડુ લગ્ન પર મંતવ્ય (Point A12,B4,B10,B12,B13): ભાગેડુ લગ્ન કોઈ સહેલી સમસ્યા નથી. ભાગેડુ લગ્ન એ કંઈ આજની સમસ્યા પણ નથી. હજારો વર્ષોથી ચાલતી સમસ્યા છે. ભગવાન કૃષ્ણના સમયમાં પણ આ સમસ્યા હતી. આ સમસ્યા માત્ર આપણી જ્ઞાતીમાં જ છે એવું પણ નથી. આપણી જ્ઞાતીમાં તો આ સમસ્યા પ્રમાણમાં બહુ ઓછી છે, તેમ કહી શકાય. આજના આઝાદ યુગના, દેશના કાનૂન, પ્રમાણે સહુ કોઈ પોતાના જીવન સાથી પસંદ કરી શકે છે. તેમાં કોઈનો ચંચુપાત ચાલે નહીં. આવી હાલતમાં સ્વભાવિક છે કે ભાગેડુ લગ્નના કીસ્સાઓમાં વધારો થાય. શાંતીથી સમજીએ તો આવી જટીલ સમસ્યાનું 100% પરીણામ આપતો કોઈ ઉકેલ જ નથી. હા સમસ્યાને હળવી કરવાના ઉપાય કરી શકાય અને તેના માટે યુવતી તાલીમ શીબીર વગેરે કાર્યક્રમો યોજવામાં આવે છે.